**ОТЧЕТЕН ДОКЛАД**

**за осъществените читалищни дейности през 2021г.**

1. Актуално състояние на читалището като сдружение и културен център с материално- технически възможности за предоставяне на услуги:

* Брой регистрирани членове, събран членски внос
* Брой регистрирани членове – 85бр.
* Събран членски внос – 255лв.
* Брой посетители на предоставяни от читалището услуги
* 239бр.
* Проведени събрания – общи и на настоятелството
* 1 ОС и 7 на настоятелството
* Извършена пререгистрация на читалището в определения от ЗНЧ срок
* АВ – 11.03.2021г.
* Субсидирана численост на читалището в предходната година
* 2021г. – 1,75 бр.
* Общ бюджет на читалището за предходната година
* 2021г. – 21 319,40лв.
* Материално- техническа база на читалището. Наличие на обществено достъпен сграден фонд и помещения за читалищна дейност, с осигурен физически достъп за хора с увреждания. Наличие на технически средства и интернет. Закупена нова техника.
* Сградният фонд е реконструиран и осъвременен, читалищните салони са достъпни за хора с увреждания. Разполагаме още с библиотека, читалня, книгохранилище, гримьорна и сервизни помещения. Имаме две компютърни конфигурации, скенер, принтер, мултимедия, модерна озвучителна и осветителна техника. Всичко това е разположено на над 500кв.м. разгъната площ.
* Управленческа инициатива при стопанисване на читалищната собственост и набиране на собствени приходи
* Имуществото на читалището се стопанисва при ежедневен контрол и персоналът се опитва самостоятелно да отстранява по- голяма част от повредите. Собствени приходи набираме от проекти по донорски програми, членски внос и рента от земеделски земи. Проявяваме инициативност за привличане на меценати за развитието на любителското творчество.
* Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.
* Читалищните служители присъстват редовно на съвещания и работни срещи, организирани от Община Ловеч и ЛЧ“Наука“, както и на заседания на Общински съвет. Обменят опит с други читалища и получават информация по интернет. През 2021г. в НБ“Проф. Б.Цонев“ се проведе обучение по библиотекознание.
* Наложени санкции на читалището по чл.31, 32 и 33 от ЗНЧ
* Не

1. Дейност на читалището в предходната година

* Осъществена библиотечно – информационна дейност, отговаряща на изискванията на чл.37 от ЗОБ, включително набавени нови книги, периодични издания и др., брой обслужени читатели, степен на автоматизиране на библиотечните процеси.
* Читалищната библиотека отговаря на изискванията по ЗОБ. Библиотечните процеси все още не са автоматизирани. През 2021г. получихме 60 бр. нови книги от дарения. За предходната година читателите са 49. Заетите библиотечни материали са 756, но все още голяма част от читателите не са редовни. Посещенията са 322, а в читалнята – 29. Провеждаме тематични вечери с пенсионерския клуб. Пандемията влияе негативно и на библиотечното обслужване.
* Нематериално културно наследство – съхраняване и предаване на традиционна култура, участия в националната система „Живи човешки съкровища – България”.
* Съхраняваме и предаваме на поколенията традиционните ритуали и обичаи и всяко поколение играе автентичните лисешки танци. През 2021г. кандидатствахме за втори път в националната система „Живи човешки съкровища – България” и спечелихме на областно ниво. Надяваме се третия път да влезем в Националната система.
* Езикови школи, клубове, кръжоци, ателиета, студиа, курсове по изкуства, математика, природни и хуманитарни науки, информационни технологии, краеведска и издателска дейност и др.
* През 2021г. Освен пандемията, негативно влияние върху клубните форми на работа указа и липсата на деца в тях. Причините са обективни.

Все пак работиха 4 клуба по интереси:

* + Традиционни празници и обичаи с 57 участника
  + Народни танци за деца с 10 участника
  + Модерен балет за деца с 14 участника
  + Пенсионерски клуб с 30 члена и само 2 сбирки по обясними причини.
* Поддържане и доказани изяви на художествени състави.
* Смесената група за народно пеене е постоянно действаща с 5 изяви и 13 участника. В групите за автентични танци и Фолк клуб участваха общо 48 души с 3 изяви. 5 индивидуални изпълнители са показали своя талант на 3 празника. Участвали сме в един Международен фестивал в гр. Неделино, от където получихме златен медал и две грамоти. Получихме грамоти от МК и Област Ловеч и на общинско ниво.
* Създаване и обновяване на колекции с културни ценности.
* Няма
* Организиране и участие в празници, фестивали, събори, изложби, творчески вечери, граждански инициативи, спортни занимания и др.
* Най- големият празник за читалището и селото от четвърт век е Денят на Лисец – 2ри август. За втори път празничният концерт се състоя отвън пред читалището и многобройната публика се радва на дълъг, разнообразен и самостоятелен концерт.
* С радиопредаване и изложби създавахме празнично настроение в центъра на селото и припомняхме бележити дати и герои на най- важните празници. На Трети март поднесохме венци и цветя пред паметниците на местните герои с кратка литературна програма, изнесена от деца. Участвахме в Национален и международен събор в Неделино и други регионални празници – общо 14.
* Нови дейности, заложени в програмата на читалището, в това число работа по проекти, осъществено сътрудничество с други културни институции.
* За пръв път на празника на Лисец беше организиран кетъринг с приготвени от читалищни настоятелки и самодейки лакомства. За пръв път направихме и пищна украса отвън. За пръв път и Общото събрание на членовете на читалището започна и завърши с камерна програма на живо.
* Заради пандемията изнесохме подготвения за Цветница концерт онлайн, така беше и на първи ноември.
* Работихме и по нови проекти, от които най- трудоемък и атрактивен е по НС“Живи човешки съкровища-България“. Работихме и по гражданската платформа“По-близка Европа“ и спечелихме кошчета за отпадъци пред читалището. Партньори сме и в МИГ“Летница-Ловеч“.
* Социална политика на читалището, в това т.ч. доброволческа дейност; работа с различни възрастови групи; работа с хора с увреждания и осигуряване на достъп до дейността на читалището; работа с представители на етнически общности.

В последните две години настъпи обрат във възрастта на читалищните бенефициенти. Децата изведнъж забравиха за читалището и броят им намаля драстично, но възрастните сформираха клуб на пенсионера и с тях провеждаме тематични вечери и други сбирки.

За децата организираме „Забавно лято“, а с местната детска градина, която се посещава от деца от ромски етнос повеждаме съвместни празнични и образователни инициативи.

Момичета за пръв път направиха две лазарски групи, както и момчетата две коледарски.

Хората с увреждания имат достъп до салоните в читалището и могат да посещават събитията в тях.

Стараем се да привличаме всички възрастови групи и разнообразяваме дейността си, но пандемията ограничава възможностите ни.

1. Предоставяне и защита на предложената от всяко читалище програма, в изпълнение на чл.26а, ал.1 от ЗНЧ, съобразно и посочените в т.Б критерии, включително и разкриване на нови дейности.

Предоставели сме програма за развитие на читалищните дейности през 2022г., а сега ще се спрем само на събития, различни от досегашните.

Тъй като пандемията не позволява празниците на живо, през месец януари онлайн благодарихме на всички по повод Международния ден на думата „Благодаря“.

Плануваме вече трета година създаване на туристически клуб, но пандемията все не ни позволява.

Така е и със спортните състезания по повод 1 юни и др. празници на новосформираното волейболно игрище, площада и реконструираната централна градинка.

Програмата за развитие винаги търпи промени в събитията. Да си пожелаем завръщане на нормалния живот и работа ще тръгне по- добре!